Eşti în Suedia, ţi-ai luat primul Audi şi nu ştii ce să faci mai departe? O dată în viaţă, lasă-te pe mâna horoscopului – probabil cea mai sigură metodă de a alege plăcuţa care să te reprezinte.

(Posibil să funcţioneze şi în alte ţări.)

Berbec: MUIEFSN

Nativul din Berbec e cunoscut pentru încăpăţânarea cu care îşi urmează obiectivele. Până n-a terminat de muit Frontul Salvării Naţionale din ’90, nu va trece mai departe la FDSN, PDSR şi PSD.

Sigur a avut la un moment dat şi o Dacie 1310 cu JOSILIC. Maşina aia a văzut multe din garaj de la Ciclop.

Taur: MUMUPSD

Latura blajină, iubitoare de calm a Taurului va aprecia sugestia mugetului de văcuţă. Focul lui interior va conferi însă o vigoare specială golănescului “ţi-o dau la mumu”. Best of both worlds. Tăuraşul Ferdinand şi Ferdinand de León.

Gemeni: XXXXPSD

Cea mai duplicitară dintre zodii nu se dezminte nici la biroul de plăcuţe. XXXX (sau XXX cu un cromozom în plus, cum îi spun specialiştii) poate ascunde orice act sexual din patru litere, de la muie la labă la perversul jîlg*, şi Geamănul se va lăuda cu chestia asta pe facebook.

*nu ştiţi voi ce-i ăla.

Dar când îl opreşte poliţia, va avea pregătită explicaţia că aşa e el, pur şi simplu extra-extra-extra-extra-PSD.

Rac: DSPEIUM

Ca şi animalul său totemic, taciturnul Rac îşi petrece o bună parte din timp cu ochii în oglinzi, dând cu spatele pe o străduţă lăturalnică. Preferă să facă schimb de idei cu şoferii care îi împărtăşesc stilul.

Leu: MUIEPSD

Viteazul Leu nu se teme că îl vor hărţui gorilele mafiei pe fiecare rahat de drum judeţean. Pentru el, muia e muie – adâncă, până la capăt, dacă se poate să şi iasă pe partea cealaltă. Mrrrau!

Ocazional, nativii sunt însă orbiţi de egoismul tipic zodiei şi riscă să-şi comande o plăcuţă cu MUIEMIE.

Fecioară: PSDSFDG

Fecioarei îi plac frazele întortocheate şi are o adevărată manie pentru detalii. De ce să trânteşti pe plăcuţa aia “Muie PSD” şi gata, ca un sămânţar pe marginea stadionului, când poţi să-i oferi privitorului o enigmă?

Cu ocazia asta, chibzuita Fecioară scapă şi de o bătaie de cap: nimeni din Poliţie n-o să se prindă că PSDSFDG vine de la “PSD Să Facă Dragoste cu Gura” sau ceva de genul ăsta.

Balanţă: MUIETOT

Cei născuţi în zodia Balanţei tind întotdeauna spre echilibru şi armonie, iar dacă e nevoie să le restabilească prin muie, vor avea grijă să nu fie părtinitori.

Scorpion: MUIEPZD

Zodia asta pur şi simplu nu se poate abţine.

Săgetător: MUPSDIE

Cu mâna sigură şi ochiul ager, nativul în Săgetător va nimeri întotdeauna cu PSD-ul direct în buricul muii. Niciodată n-o să-l vezi ornându-şi maşina cu MPSDUIE, MUIPSDE sau altă improvizaţie. Dacă tirul la muie ar fi sport olimpic, gagiul ăsta ar avea paişpe medalii.

Capricorn: MUIEBSD

Mereu absorbit de muncă, pe tocilarul de Capricorn nu-l interesează atât de tare politica, dar ştie exact de partea cui a stat în războiul dintre Linux şi BSD din anii 90.

Vărsător: PUIEMSD

Nativul din Vărsător, cea mai jucăuşă zodie, nu va surprinde pe nimeni când îşi va alege această plăcuţă glumeaţă şi va spune despre gestul său că “îmbină utilul cu plăcuţul” sau ceva de genul ăsta.

O carieră în comedie nu pare să-i fie scrisă în stele tocmai fiindcă încearcă prea tare, dar ar putea căpăta un cult following printre gospodinele de pe facebook.

Peşti: PSDSUGE

Zodie de apă par excellence, Peştele preferă măscărelile cu transfer de lichide. Dacă rusticul “să mă bei la ouă, PSD” sau aproape magicul “PSD, să te fută broasca în cur când faci baie” nu încap pe o plăcuţă de înmatriculare suedeză, atunci măcar să fie ceva legat de supt. Cu paiul, fireşte.